CELEX: 62013TN0132
Language: mt
Date: 2013-03-04 00:00:00
Title: Kawża T-132/13: Rikors ippreżentat fl- 4 ta’ Marzu 2013 — Deweerdt et. vs Qorti tal-Awdituri

27.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 123/21
            
         Rikors ippreżentat fl-4 ta’ Marzu 2013 — Deweerdt et. vs Qorti tal-Awdituri
   (Kawża T-132/13)
   2013/C 123/36
   Lingwa tal-kawża: il-Franċiż
   
      Partijiet
   
   
      Rikorrenti: Sonja Deweerdt (Rulles, il-Belġju); Didier Lebrun (Lussemburgu, il-Lussemburgu); u Margot Lietz (Mensdorf, il-Lussemburgu) (rappreżentanti: A. Coolen, J.-N. Louis, E. Marchal u D. Abreu Caldas, avukati)
   
      Konvenuta: Il-Qorti tal-Awdituri tal-Unjoni Ewropea
   
      Talbiet
   
   
               —
            
            
               tiddikjara u tiddeċiedi li,
               
                           —
                        
                        
                           l-Artikolu 4 tar-regoli interni tal-Qorti huwa illegali sa fejn l-effett tiegħu huwa li jiżgura l-impunità ta’ membru ħati ta’ atti ta’ fastidju;
                        
                     
                           —
                        
                        
                           id-deċiżjoni tat-13 ta’ Diċembru 2012 tal-Qorti tal-Awdituri li ma titressaqx azzjoni quddiem il-Qorti tal-Ġustizzja sabiex din tal-aħħar teżamina jekk S., li dak iż-żmien kienet membru tal-Qorti tal-Awdituri, baqgħetx tissodisfa l-kundizzjonijiet meħtieġa jew jekk baqgħetx tissodisfa l-obbligi li jirriżultaw mill-pożiżżjoni tagħha u, fil-klaż fejn il-mandat tagħha jkun diġà spiċċa, li tiġi ddikjarata mċaħħda mid-dritt tagħha għall-pensjoni, hija annullata;
                        
                     
                           —
                        
                        
                           il-Qorti tal-Awdituri hija kkundannata għall-ispejjeż.
                        
                     
         
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw erba’ motivi.
   
               (1)
            
            
               L-ewwel motiv ibbażat fuq l-illegalità tal-Artikolu 4 tar-regoli interni tal-Qorti tal-Awdituri sa fejn dan jiżgura l-impunità ta’ membru ħati ta’ atti ta’ fastidju.
            
         
               (2)
            
            
               It-tieni motiv ibbażat fuq il-fatt li d-deċiżjoni kkontestata hija allegatament ivvizzjata b’inkoerenza, sa fejn il-Qorti tal-Awdituri ammettiet espressament in-nuqqasijiet ta’ S. u xorta rrifjutat li tirreferiha quddiem il-Qorti tal-Ġustizzja.
            
         
               (3)
            
            
               It-tielet motiv ibbażat fuq l-assenza ta’ kwalunkwe motivazzjoni rilevanti li tippermetti li r-rikorrenti jevalwaw il-fondatezza tad-deċiżjoni kkontestata.
            
         
               (4)
            
            
               Ir-raba’ motiv ibbażat fuq ksur tal-prinċipju ta’ aspettattivi leġittimi kif ukoll ta’ abbuż ta’ dritt, sa fejn il-Qorti tal-Awdituri eżaminat l-opportunità li tirreferi lil S. lill-Qorti tal-Ġustizzja biss sena u jum wara li ġie ppreżentat ir-rapport tal-investigatur estern.